Publication: Magyar Közlöny
Issue: MK-2002-50 (Year: 2002, Number: 50)
Era: 1990-2004
Section: 
Paragraph Index: 75

2. § A megfelelõ pénzügyi ellenõrzést az országos pénzügyi ellenõrzési hatóság köteles ellátni. Az NAO egy pénzügyi jelentési rendszert mûködtet, az összes PHARE pénzeszközre vonatkozóan. Az NAO a Bizottságnak tartozik elszámolással a pénzeszközök felhasználásáért. Ezeknek a kötelezettségeknek az ellátása során az NAO az alábbi feladatokért felelõs: (i) pénzeszközök igénylése a Bizottságtól, a befolyt pénzek kezelése; (ii) minden egyes végrehajtó szervezetnél (IA); és a Központi Pénzügyi és Szerzõdéskötõ Egységnél a Nemzeti Koordinátorral való elõzetes egyeztetést követõen a Programengedélyezõ (PAO) kinevezése; (iii) a Bizottság által elõzetesen kiválasztott és jóváhagyott Pénzügyi Egyezmények megkötése; ezeket a megállapodásokat az NAO írja alá a végrehajtási szervezetekkel (IA), illetve adott esetben a KPSZE-vel; (iv) gondoskodik a PHARE programokra vonatkozó Pénzügyi Megállapodásokban meghatározott szükséges országos és egyéb társfinanszírozó támogatások biztosításáról; (v) gondoskodik a PHARE pénzeszközök pénzügyi jelentési rendszerének (Perseus) rendszeres aktualizálásáról, valamint arról, hogy az IA vagy (adott esetben) a KPSZE eleget tegyenek a jelentési kötelezettségeik eljárási szabályainak; (vi) pénzeszközök átutalása a végrehajtó szervezeteknek (IA) és a Központi Pénzügyi és Szerzõdéskötõ Egységnek (KPSZE) a Pénzügyi Egyezményben meghatározott mechanizmus szerint; (vii) a Bizottság képviselõivel és a Nemzeti Koordinátorral együtt részt vesz a Monitoring Vegyes Bizottság munkájában; (viii) a program befejeztével visszautalja a végrehajtó szervezettõl / Központi Pénzügyi és Szerzõdéskötõ Egységtõl a fel nem használt pénzösszegeket.

Source: https://magyarkozlony.hu/hivatalos-lapok/c1d8833e1dc82d1574995a08f1a48e4ce14dc4bd/dokumentumok/d96cc6d105adabacc15bdeafdc052e1011af047d/letoltes